**ՏԵՂԵԿԱՆՔ-ՀԻՄՆԱՎՈՐՈՒՄ**

**ԹԱԼԻՆ ՀԱՄԱՅՆՔԻ ՍԵՓԱԿԱՆՈՒԹՅՈՒՆ ՀԱՆԴԻՍԱՑՈՂ 02-048-0013-0002 ԾԱԾԿԱԳՐՈՎ ԱՆՇԱՐԺ ԳՈՒՅՔԸ «ԻՐԻՆԴԻ ՄԱՆԿԱՊԱՐՏԵԶ» ՀԱՄԱՅՆՔԱՅԻՆ ՈՉ ԱՌԵՎՏՐԱՅԻՆ ԿԱԶՄԱԿԵՐՊՈՒԹՅԱՆԸ ԱՆՀԱՏՈՒՅՑ ՕԳՏԱԳՈՐԾՄԱՆ**

**ՏՐԱՄԱԴՐԵԼՈՒ ՎԵՐԱԲԵՐՅԱԼ**

Թալին համայնքի ավագանու քննարկմանը ներկայացվող որոշման նախագիծը մշակվել է «Տեղական ինքնակառավարման մասին» ՀՀ օրենքի 18-րդ հոդվածի 1-ին մասի 21-րդ կետով սահմանված կարգավորումների համատեքստում, հիմք ընդունելով համայնքի ղեկավարի առաջարկությունը։

**Իրավական ակտի ընդունման նպատակը և կարգավորման անհրաժեշտությունը․**

Նախագծով առաջարկվում է Թալին համայնքի սեփականություն հանդիսացող02-048-0013-0002 ծածկագրով 0․1608 հա հողամասը և հողամասի վրա գտնվող 02-048-0013-0002-001 ծածկագրով շինությունը (մանկապարտեզը) անորոշ ժամանակով անհատույց օգտագործման տրամադրել Թալին համայնքի «Իրինդի մանկապարտեզ» ՀՈԱԿ-ին, ինչը հնարավորություն կտա ՀՈԱԿ-ի օրինական գործունեության իրականացմանը՝ լիցենզիայի ձեռքբերմանը։

Ելնելով վերոգրյալից համայնքի ավագանու քննարկմանն է ներկայացվում Թալին համայնքի սեփականություն հանդիսացող 02-048-0013-0002 ծածկագրով անշարժ գույքը «Իրինդի մանկապարտեզ» ՀՈԱԿ-ին անհատույց օգտագործման տրամադրելու վերաբերյալ նախագիծը։

**Իրավական ակտի ընդունման կապակցությամբ այլ իրավական ակտերի ընդունման անհրաժեշտության մասին․**

Ավագանու որոշման նախագծի ընդունումն չի առաջացնում համայնքի ղեկավարի կողմից այլ իրավական ակտի ընդունման անհրաժեշտություն։

**Իրավական ակտի ընդունման կապակցությամբ բյուջեում եկամուտների և ծախսերի ավելացման կամ նվազեցման մասին**․

Ավագանու որոշման նախագծի ընդունման կապակցությամբ համայնքի բյուջեում ֆինանսական փոփոխություն չի նախատեսվում։

**Նախագծով առաջարկվող կարգավորումների բնույթն ու նպատակը**․

Նախագիծը կրում է անհատական բնույթ, քանի որ պարունակում է վարքագծի կանոն կամ առաջացնում է փաստական հետևանքներ և վերաբերում է միայն դրանում նշված կազմակերպությանը։

**Իրավական ակտի ընդունման դեպքում ակնկալվող արդյունքը․**

Նախագծի ընդունման արդյունքում «Իրինդի մանկապարտեզ » ՀՈԱԿ-ը հնարավորություն կունենա իրականացնելու լիցենզիայի ձեռքբերման գործընթացը։